section_heading: Izbor
paragraph_text: Nakon ovakvog zasjedanja Doma naroda Parlamenta Federacije BiH uslijedili su masovni prosvjedi Hrvata koje su organizirale udruge Domovinskog rata, Studentski zbor Sveučilišta u Mostaru, Hrvatski studentski politološki forum i Hrvatski intelektualni zbor. Prosvjedi su se održali u Mostaru, Širokom Brijegu, Livnu, Vitezu, Žepču i Orašju.<ref>Prosvjedi Hrvata u BiH: 'Odzvonilo je!'. Dnevnik Nove TV, 17. ožujka 2011. Preuzeto 22. studenog 2013.<ref>Studenti na ulicama. Večernji list, 17. ožujka 2011. Preuzeto 22. studenog 2013. Predsjednik Republike Hrvatske Ivo Josipović i predsjednica Vlade Hrvatske Jadranka Kosor u zajedničkoj su izjavi 18. ožujka 2013. pozvali "sve relevantne političke čimbenike u BiH... da spriječe mogućnost majorizacije" i naglasili da je "jednakopravnost triju konstitutivnih naroda i poštivanje njihove političke volje jedan je od temeljnih preduvjeta za stabilnost."<ref>Kosor i Josipović: Spriječiti mogućnost majorizacije. Radio Sarajevo, 18. ožujka 2013. Preuzeto 22. studenog 2013. (na bošnjačkom)